title: Casa Gran de Fuents Claras
text: La Casa Gran ye una casa solariega ubicada en a localidat de Fuents Claras (Teruel, Aragón, Espanya).
  
  Descripción 
  
  Se tracta de l'edificio mas emblematico dentro de l'arquitectura civil d'a localidat, ubicando-se a lo costau d'a Ilesia parroquial. Se desconoixe la suya calendata de construcción, encara que sabemos que en 1770 perteneixeba a Joaquin Cayetano Cavero y Pueyo, IV Conde de Sobradiel (m. 1809), duenyo tamién en ixa epoca d'una gran ficienda rustica repartida per los lugars de Fuents Claras y Lo Pueyo.
  
  Ye un edificio civil senyorial de dos plantas y ático, construyiu en mampostería. En la planta prencipal presienta una portiada adintelada en sillería y quatro balcones con reixa de forcha. Lo escudo nobiliario ye picau, no podendo reconoixer-se lo linaje a lo qual representaba. En la planta superior y arredol d'a casa se troban chicotz vanos que conforman lo palomar d'a casa.
  
  En o Sieglo XIX u a primers d'o XX l'edificio estió dividiu entre dos familias, lo qual levó a modificar substancialment la suya estructura orichinal. La puerta prencipal estió encegada y s'ubrioron dos laterals; lo mesmo succedió con os balcones laterals de la planta baixa, que tamién estioron transformaus. Actualment una d'as metatz (la mas cercana a la Ilesia parroquial) ye propiedat d'o Concello. En un futuro s'aspera adquirir l'atra parte pa levar a cabo la restauración de l'edificio como equipamiento municipal.
  
  Estió declarau Monumento d'Interés Local per la corporación municipal de Fuents Claras en 2008.
  
  Veyer tamién 
   Fuents Claras
   Ilesia de Sant Pero de Fuents Claras
  
  Referencias
  
  Bibliografia 
    Alcañiz Gutiérrez, Ángel (1996): Fuentes Claras. Calamocha: Centro de Estudios del Jiloca (Xiloca, 18). ISSN 0214-1175. Pág. 249-259 
  
  Fuents Claras
  Molimentos d'a provincia de Teruel
  Molimentos d'o Xiloca